
Biform játékok

Dolgozatunkban Brandenburger és Stuart (2007) biform játékmodelljét és annak megkérdőjelezhető vonásait mutatjuk be. A biform játék két szakaszból áll: az első szakaszban a döntéshozó szereplők nem-kooperatív döntésükkel alakítják a játék következő szakaszának környezetét, ahol egymással kooperálnak. Alternatív modellt adunk a biform játékra, ami megoldást nyújt azokra a problémákra, amelyek az eredeti modellben előfordulnak. Egy innovációjáték keretein belül illusztráljuk alternatív modellünket, és reagálunk az eredeti cikkben felmerült, a modell felvetéseivel kapcsolatos kérdésekre.



